לא, אתם לא טועים, המשפט הנ"ל לא גזור מאיזה חלום או הזייה טרופה, אלא בשחקן החדש בשטח האופנועים הישראלי העונה לשם HM.
שלושה חודשים לאחר שהיבואן הטרי הציג את אופנועי HM בישראל, הגיע העת לתת בגז.
חברת HM מוטו, יבואנית אופנועי HM לישראל, הצליחה להסדיר מערך שלם הכולל את הצד השיווקי והטכני ועכשיו היא מפשילה שרוולים ונכנסת לעבודה. השלב הראשון – השקת שטח מקומית.
ביום חמישי, 01/07/2010, התקיימה השקת השטח הראשונה לעיתונאים בפארק קנדה הסמוך ללטרון, בה הוצגו ארבעה כלי מבחן; CRE125R, CRE250R, CRE250X והאח הגדול – CRE450X.
מסתבר שגם אם אתה יבואן חדש, אתה יודע איך לכבוש את אהדתם של העיתונאים – הרבה לפני שלב הדיבורים או הרכיבות, הוגש האוכל – סנדוויצ’ים בשריים מעשה ידיו של נמרוד חמו, תאמינו או לא – הוא הבחור יודע את העבודה כמעט כמו שהוא יודע לרכב.
תומר לוויתן, מנהל החברה פתח בהסבר על המותג, הצלחותיו בעולם והמטרות של HM מוטו בישראל. לוויתן הוא לא איש נאומים ממולח אך מעיקרי דבריו ניתן להבין כי למרות הספקות העולות מהשטח לגבי גודלו והגב הכלכלי של היבואן, יש לנו עסק עם אנשים רציניים שהולכים צעד צעד ובליווי צמוד מצד היצרן איטלקי.
לפיכך שיווק הכלים לא החל לפני כשלושה חודשים באופן שוטף, אלא החבר'ה ב-HM מוטו המתינו במטרה להשלים את המערך הטכני בצורה מלאה. כעת כשיש שביעות רצון מצד היבואן אפשר להתחיל ולשווק את הכלים בכל הכוח. משמע – היבואן הצליח לעבור מכשולים מהותיים מאוד בדרך ופותח את אפשרויות המימון (עד 36 תשלומים) וטרייד אין לקהל הרחב, תודות לתמיכה הצמודה אותו מקבלים מצד היצרן האיטלקי.
לוויתן הסביר שיחסי העבודה מול היצרן הם הרבה מעבר לנורמה וכי ישנה היכרות אישית עם משפחת הבעלים של היצרן, דבר הנותן מספר מעלות ובעיקר הרבה אוויר להמראה.
בנוסף לכך, הוחלט יחד עם היצרן האיטלקי להכניס את ה-250R במחיר חדירה שלא משתמע לשתי פנים. כמות מוגבלת במיוחד של כלים מהדגם הנ"ל מוצעת למכירה במחיר של 57,900 ₪ בלבד!
לאחר מכירתם של מספר כלים מצומצם, יחזור המחיר ל-81,000 ₪. תעשו את החשבון לבד.
היבואן הישראלי לא מזלזל בכוחו של האופנוע ושם לעצמו דגש חזק על ליגת האנדורו המקומית.
בדמות נמרוד חמו, אלוף הליגה אשתקד, וזיו כרמי, החוזר לזירה לאחר העדרות ארוכה.
מסתבר כי ישנו רוכב שלישי העתיד להצטרף לקבוצה, אך עד כה לא הצלחנו לחלץ את השם. ב-HM מוטו מבטיחים כי זו תהיה עונה מעניינת במיוחד.
שניות בודדות לאחר חזרתם של קבוצת הרוכבים הראשונה, כבר היה ברור על פי החיוכים שמרוחים על פניהם כי האופנועים לא אכזבו ואפילו עלו על הציפיות. אופנועי שטח טהורים!
האחד עם קרבורטור, השני עם הזרקת דלק. תיבת הילוכים המסתפקת בחמישה הילוכים בלבד, מבנה קרבי ובולמים שלא באו לשחק. דגם ה-R קרבי במיוחד, דגם ה-X מתון יחסית אך עם הרבה אוויר זמין בריאות. יש לנו עסק עם מותג טוב שהולך להיכנס חזק לשטח.
בגלריית התמונות הצנועה תוכלו לקבל טעימה קטנטנה מהקונטרסט האדום על פני השטח של פארק קנדה.
המבצע של ה 250R נשמע להיט, אין מבצע דומה על ה 450?
מה המחיר של 125?
לא אחי איזה..אני מהדרום, איזור קרית גת.
איך סטאריק?? סטאריק זה כבר לא KTM?
אז איפה פה בדיוק המוטוקרוס החוקי?!?! מה ההתלהבות אופנוע שהרכיבו לו פנסים ואישור מכון התקנים!!! איפה המוטוקרוס האמיתי מתי הם יהיו חוקיים במדינה הזאת!!!!
אפשר סוף סוף להבין מה ההבדל בין הכלי הזה ל CRF חוץ מהפנסים והמראות?
בהצלחה לHM מוטו..
תעשו לי סדר בבקשה-אני מכיר מוטוקרוש של הונדה שנקרא CRF250R מה זה הCRE250R שהם מציגם פה? אם זה אותו כלי אז למה החלפת הF בE?
כל הזמנים הם GMT +3. השעה כרגע היא 00:39-24.